Այսօր դեռեւս «հեղափոխականները» հաճույքով են ըմբոշխնում այն կարծիքները, թե ԱԺ-ն պետք է պահպանել, մինչեւ Ընտրական օրենսգիրքը փոխվի: Դա, ենթադրենք, կարող է տեւել մինչեւ աշուն, բայց նույնիսկ այդ դեպքում, ախր, Նիկոլ Փաշինյանը չի կարող երաշխավորել, որ իրեն կհաջողվի խորհրդարանի ՀՀԿ-ական մեծամասնությանն ընդունել տալ իր երազած ԸՕ-ն, որն ի վիճակի կլինի բացառել որեւէ ընտրախախտում: Ուրեմն եկեք հերոսություն չխաղանք նաեւ այս ճակատում, որովհետեւ «ազգընտիր» վարչապետն ավելին չէ, քան «անգլիական թագուհի»՝ ԱԺ մեծամասնության համար: Այլ խոսքով ասեմ՝ երբ գայլերը կուշտ են, իսկ գառները՝ անվնաս, արտահերթ ընտրություններ անցկացնելու ցանկություն, սովորաբար, չի առաջանում: Էլի սկսվելու է՝ 2022-ին շատ չի մնացել, թողնենք աշխատի, տեսնենք ինչ է անում, ինչպես է դզում էս ծուռ երկիրը: